CELEX: 32015D0027
Language: el
Date: 2015-01-07 00:00:00
Title: Εκτελεστική απόφαση (ΕΕ) 2015/27 της Επιτροπής, της 7ης Ιανουαρίου 2015 , για τη δημοσίευση με περιορισμό στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 474-1:2006+A4:2013 για χωματουργικά μηχανήματα στο πλαίσιο της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

8.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 4/24
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/27 ΤΗΣ ΕΠΙΤΡΟΠΉΣ
   της 7ης Ιανουαρίου 2015
   για τη δημοσίευση με περιορισμό στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 474-1:2006+A4:2013 για χωματουργικά μηχανήματα στο πλαίσιο της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 10,
   Έχοντας υπόψη τη γνώμη της επιτροπής που έχει συσταθεί δυνάμει του άρθρου 22 του κανονισμού (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (2),
   Εκτιμώντας τα ακόλουθα:
   
               (1)
            
            
               Όταν ένα εθνικό πρότυπο, που αποτελεί μεταφορά εναρμονισμένου προτύπου του οποίου τα στοιχεία έχουν δημοσιευθεί στην Επίσημη Εφημερίδα της Ευρωπαϊκής Ένωσης, καλύπτει μία ή περισσότερες βασικές απαιτήσεις υγείας και ασφάλειας, όπως ορίζονται στο παράρτημα I της οδηγίας 2006/42/ΕΚ, η μηχανή που έχει κατασκευαστεί σύμφωνα με το εν λόγω πρότυπο θεωρείται ότι τηρεί τις εν λόγω βασικές απαιτήσεις.
            
         
               (2)
            
            
               Στο Ευρωπαϊκό Κοινοβούλιο έχουν αποσταλεί δύο αναφορές, από το ίδιο πρόσωπο, σχετικά με θανατηφόρα εργατικά ατυχήματα στη Γερμανία στα οποία εμπλέκονται χωματουργικά μηχανήματα, υποστηρίζοντας ότι τα ατυχήματα συνδέονταν με την ανεπαρκή ορατότητα από τη θέση οδήγησης. Το εν λόγω μηχάνημα ήταν σχεδιασμένο σύμφωνα με το εναρμονισμένο πρότυπο EN 474-1 «Χωματουργικά μηχανήματα — Ασφάλεια — Μέρος 1: Γενικές απαιτήσεις».
            
         
               (3)
            
            
               Κατά συνέπεια, το εναρμονισμένο πρότυπο EN 474-1:2006+A4:2013 «Χωματουργικά μηχανήματα — Ασφάλεια — Μέρος 1: Γενικές απαιτήσεις», του οποίου τα στοιχεία αναφοράς δημοσιεύθηκαν πρώτη φορά στην Επίσημη Εφημερίδα της Ευρωπαϊκής Ένωσης στις 28 Νοεμβρίου 2013 (3), εξετάστηκε από την Επιτροπή από κοινού με τους εκπροσώπους της επιτροπής που έχει συσταθεί δυνάμει του άρθρου 22 της οδηγίας 2006/42/ΕΚ. Συνήχθη το συμπέρασμα ότι τα χωματουργικά μηχανήματα που σχεδιάζονται και κατασκευάζονται σύμφωνα με το πρότυπο δεν επιτρέπουν στον οδηγό να έχει επαρκή ορατότητα ώστε να χειρίζεται το μηχάνημα χωρίς κίνδυνο για τον ίδιο ή τρίτους.
            
         
               (4)
            
            
               Ως εκ τούτου, η Επιτροπή κατέληξε στο συμπέρασμα ότι το εναρμονισμένο πρότυπο EN 474-1:2006+A4:2013 δεν πληροί τις βασικές απαιτήσεις υγείας και ασφάλειας που προβλέπονται στα σημεία 1.2.2 Όργανα χειρισμού (ορατότητα των επικίνδυνων ζωνών κατά την εκκίνηση) και 3.2.1 Θέση οδήγησης (ορατότητα κατά τον χειρισμό) του παραρτήματος I της οδηγίας 2006/42/ΕΚ.
            
         
               (5)
            
            
               Λαμβάνοντας υπόψη την ανάγκη να βελτιωθούν οι πτυχές του προτύπου EN 474-1:2006+A4:2013 που αφορούν την ασφάλεια και εν αναμονή κατάλληλης αναθεώρησης του προτύπου αυτού, η δημοσίευση στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 474-1:2006+A4:2013 θα πρέπει να συνοδεύεται από κατάλληλη προειδοποίηση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς του προτύπου EN 474-1:2006+A4:2013 «Χωματουργικά μηχανήματα — Ασφάλεια — Μέρος 1: Γενικές απαιτήσεις», δημοσιεύεται στην Επίσημη Εφημερίδα της Ευρωπαϊκής Ένωσης με τον περιορισμό που αναφέρεται στο παράρτημα.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 7 Ιανουαρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 157 της 9.6.2006, σ. 24.
   
      (2)  ΕΕ L 316 της 14.11.2012, σ. 12.
   
      (3)  ΕΕ C 348 της 28.11.2013, σ. 5.
   
      ΠΑΡΑΡΤΗΜΑ
      ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΠΛΑΙΣΙΟ ΤΗΣ ΕΦΑΡΜΟΓΗΣ ΤΗΣ ΟΔΗΓΙΑΣ 2006/42/ΕΚ
      (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης)
      
                  ESO (1)
                  
               
               
                  Στοιχείο αναφοράς και τίτλος του εναρμονισμένου προτύπου
                  (και έγγραφο αναφοράς)
               
               
                  Πρώτη δημοσίευση στην ΕΕ
               
               
                  Στοιχεία αναφοράς αντικατασταθέντος προτύπου
               
               
                  Ημερομηνία λήξης της ισχύος του τεκμηρίου συμμόρφωσης του αντικατασταθέντος προτύπου
                  Σημείωση 1
               
            
                  CEN
               
               
                  EN 474-1:2006+A4:2013
                  Χωματουργικά μηχανήματα — Ασφάλεια — Μέρος 1: Γενικές απαιτήσεις
               
               
                  28.11.2013
               
               
                  EN 474-1:2006+A3:2013
                  Σημείωση 2
               
               
                  Ημερομηνία λήξης
                  (28.11.2013)
               
            
                  
                     Προειδοποίηση: Η παρούσα δημοσίευση δεν αφορά τη ρήτρα 5.8.1 Ορατότητα — Οπτικό πεδίο του χειριστή του παρόντος προτύπου, η εφαρμογή του οποίου δεν αποτελεί τεκμήριο συμμόρφωσης προς τις βασικές απαιτήσεις υγείας και ασφάλειας των σημείων 1.2.2 και 3.2.1 του παραρτήματος I της οδηγίας 2006/42/ΕΚ.
               
            
                  Σημείωση 1:
               
               
                  Γενικά, η ημερομηνία λήξης της ισχύος του τεκμηρίου συμμόρφωσης είναι η ημερομηνία απόσυρσης («dow»), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις αυτό μπορεί να αλλάξει.
               
            
                  Σημείωση 2:
               
               
                  Το νέο (ή τροποποιημένο) πρότυπο έχει το ίδιο πεδίο εφαρμογής με το αντικατασταθέν πρότυπο. Τη δεδομένη ημερομηνία, το αντικατασταθέν πρότυπο παύει να παρέχει τεκμήριο συμμόρφωσης με τις βασικές ή άλλες απαιτήσεις της σχετικής νομοθεσίας της Ένωσης.
               
            
         (1)  ESO: Ευρωπαϊκός Οργανισμός Τυποποίησης:
      
                  —
               
               
                  CEN: Avenue Marnix 17, 1000, Βρυξέλλες, τηλ. +32 25500811· φαξ +32 25500819 (http://www.cen.eu)